IZVJEŠĆE O RADU
HRVATSKE KOMORE SOCIJALNIH RADNIKA ZA 2021. GODINU

U 2021. godini u Hrvatskoj komori socijalnih radnika bila su zaposlena 4 djelatnika:
· 3 osobe - ugovor o radu na neodređeno vrijeme (tajnik, stručni suradnik i administrativni referent) i
· 1 osoba - ugovor o dodatnom radu (predsjednik).
Sklopljena su:
· 3 autorska ugovora (za rad provoditelja znanstveno-istraživačkog projekta “Socijalni rad u centrima za socijalnu skrb u Republici Hrvatskoj”) i 
· 46 ugovora o djelu (za rad predstavnika tijela i sekcija, provoditelja stručnog nadzora te provoditelja znanstveno-istraživačkog projekta “Socijalni rad u centrima za socijalnu skrb u Republici Hrvatskoj”).
U Imenik socijalnih radnika/Upisnik članova do dana 31. prosinca 2021. godine upisano je ukupno 2680 socijalnih radnika.
Doneseno je:
· 102 rješenja o upisu socijalnih radnika u Hrvatsku komoru socijalnih radnika/priznavanju prava na obavljanje djelatnosti socijalnog rada i
· 114 rješenja o prestanku prava na obavljanje djelatnosti socijalnog rada (110 temeljem zahtjeva članova, a 4 temeljem činjenice smrti člana).
Hrvatska komora socijalnih radnika izdala je 5 potvrda iz evidencija koje vodi u skladu sa Zakonom.
U 2021. godini ostvareno je 1.624.626,00 kuna prihoda od čega 1.516.759,00 kuna od članarina.
Od strane drugih organizatora prijavljeno je, vrednovano i kategorizirano 343 stručnih skupova.
Od strane Hrvatske komore socijalnih radnika organizirano je 8 stručnih skupova:
· „Socijalni rad u kriznim situacijama“ (predavači Nina Prosinečki, Monika Franjić, Anastazija Godić Blaga, Petra Mihelčić, Andreja Balaž Gilja) - webinar održan 25. veljače 2021. godine, namijenjen socijalnim radnicima zaposlenim u zdravstvu – sudjelovalo ukupno 27 članova
· „Centri za socijalnu skrb i udruge – suradnja – cilj, sredstvo, ali i dugotrajan proces“ (predavač Marija Dugac) – webinar održan 29. siječnja 2021. godine, namijenjen socijalnim radnicima zaposlenim u udrugama – sudjelovalo ukupno 8 članova
· „Solidarnost i društveni aktivizam-naša snaga za dalje“ (predavači Ana Opačić i Slobodanka Popović) - webinar održan 17. ožujka 2021. godine, namijenjen svim članovima – sudjelovala ukupno 574 člana
· „Pristup zdravstvenoj zaštiti u doba krize“ (predavači Ana Varela, Ivana Sokolov, Ivana Mošić Pražetina, Snježana Pintarić) - webinar održan 17. ožujka 2021. godine,  namijenjen svim članovima – sudjelovala ukupno 363 člana
· „Socijalni rad iz prve ruke-promocija struke u užoj i široj javnosti“ (predavači Renata Sever, Emilija Stručić, Lorena Bošnjak) - webinar održan 18. ožujka 2021. godine,  namijenjen svim članovima - sudjelovalo ukupno 646 članova
· „Stare nove potrebe starih u novom normalnom-Prepoznavanje i zadovoljenje potreba“ (predavači Lana Stijepović, Marija Šarić, Gorana Karabatić, Pavica Stipković, Vesna Totić) - webinar održan 18. ožujka 2021. godine,  namijenjen svim članovima – sudjelovala ukupno 432 člana
· „Kvaliteta života djece i mladih za vrijeme pandemije“ (predavači Tomislav Ramljak, Klaudia Devčić Majerić, Lucija Vejmelka) - webinar održan 19. ožujka 2021. godine,  namijenjen svim članovima - sudjelovalo ukupno 630 članova
· [bookmark: _MailOriginal]„Socijalna skrb na uzburkanom moru reformi“ (predavači Renata Sever, Zdenko Babić, Dijana Vuković, Gojko Bežovan, Antun Ilijaš, Valerija Kanđera, Marina Ajduković) – stručni skup održan 01. srpnja 2021. godine,  namijenjen svim članovima - sudjelovalo ukupno 356 sudionika

SKUPŠTINA
2. IZVANREDNA SKUPŠTINA HRVATSKE KOMORE SOCIJALNIH RADNIKA
- dana 30. srpnja 2021. godine, od strane Ministarstva rada, mirovinskog sustava, obitelj i socijalne politike zaprimljena je suglasnost na Statut 
- 2. izvanredna Skupštinu održana je online dana 23. kolovoza 2021. godine, u trajanju od 17:00 do 18:00 sati 
- na Skupštini je prisustvovalo 37 članova Komore
- na Skupštini su usvojeni:
· Financijsko izvješće za 2020. godinu, 
· Upitnik o funkcioniranju sustava financijskog upravljanja i kontrola za 2020. godinu, 
· [bookmark: _Hlk80819684]Statut Hrvatske komore socijalnih radnika, 
· Etički kodeks za djelatnost socijalnog rada, 
· Poslovnik o radu Skupštine, 
· Pravilnik o financijsko-materijalnom poslovanju, 
· Pravilnik o stručnom nadzoru, 
· Pravilnik o radu Tijela i Stručnih tijela Komore, 
· Pravilnik o uredu HKSR te 
· Odluka o usklađivanju s pravilnikom Ministarstva financija.




6. IZBORNA SKUPŠTINA HRVATSKE KOMORE SOCIJALNIH RADNIKA
- 6. izborna Skupština održana je online 30. rujna 2021. godine, u trajanju od 17:00 do 18:15 sati
- na Skupštini su prisustvovala 164 člana Komore
- na Skupštini su usvojeni: 
· Odluka o provedbi postupaka nabave bagatelne vrijednosti, 
· Pravilnik o postupku upisa u imenike i upisnike članova HKSR, 
· Pravilnik o izboru Tijela i Stručnih tijela HKSR te 
· Pravilnik o postupku priznavanja prava na obavljanje djelatnosti socijalnog rada.

- u Tijela Hrvatske komore socijalnih radnika izabrani su:
· za Predsjednika Hrvatske komore socijalnih radnika - Ilijaš Antun,
· za Zamjenika predsjednika Hrvatske komore socijalnih radnika - Kancijan Silvija,
· za Predsjednika Skupštine - Jazvić Ivan,
· za Upravni odbor - Dolgoš Livio, Gatin Meri, Jovović Iva, Karačić Štefica, Kronstein Domagoj, Opačić Katarina i Sever Renata,
· za Nadzorni odbor - Helfrih Sanja te
· za Disciplinski sud - Bošnjak Snježana, Lovrić Rupčić Sanda, Patrčević Sonja, Sabolić Teodor, Šukovez Jagoda i Zlomislić Dunja.

10. REDOVNA SKUPŠTINA
- 10. redovna Skupština održana je online 30. studenog 2021. godine, u trajanju od 18:00 do 18:50 sati
- na Skupštini je prisustvovalo 50 članova Komore
- na Skupštini su usvojeni:
· redovna godišnja izvješća svih tijela Hrvatske komore socijalnih radnika (Upravnog odbora, Nadzornog odbora, Etičkog povjerenstva, Disciplinskog suda I. stupnja, Disciplinskog suda II. Stupnja, Povjerenstva za stručna pitanja i trajno usavršavanje, Povjerenstva za stručni nadzor, Povjerenstva za odnose s javnošću, Povjerenstva za usporedbu stručnih kvalifikacija i provjeru kompetentnosti), 
· financijsko izvješće za 2021. godinu, 
· plan i program rada za 2022. godinu i 
· financijski proračun za 2022. godinu. 

- u Tijela Hrvatske komore socijalnih radnika izabrani su:
· za Nadzorni odbor - Brankica Crljenko i Ivan Turković te
· za Disciplinski sud - Maja Matić.

IZVJEŠĆE O RADU PREDSJEDNIKA I UPRAVNOG ODBORA
· održano 13 sastanka Upravnog odbora – donesene ukupno 93 odluke
· održana 3 sastanka s tijelima Komore

Donacije

· Temeljem ispunjene ankete za članove s potresom pogođenih područja, Upravni odbor je donio odluku da se dodijeli novčana donacija za ukupno 45 članova iz Karlovačke županije, Sisačko-moslavačke županije te Grada Zagreba - ukupno je dodijeljeno 147.500.00 kuna.

Predstavnici u radnim skupinama i savjetodavnim odborima

· Radna skupina za izradu Nacrta prijedloga Zakona o izmjenama i dopunama Zakona o djelatnosti socijalnog - ispred Hrvatske komore socijalnih radnika imenovani su Antun Ilijaš i Štefica Karačić - prisustvovali na tri radna sastanka (5. svibnja, 13. svibnja i 07. lipnja 2021. godine)
· Nacionalno vijeće za razvoj socijalnih politika – ispred Hrvatske komore socijalnih radnika imenovani su Antun Ilijaš kao član te Štefica Karačić kao zamjena - održane su četiri sjednice (11. lipnja, 20. srpnja, 21. rujna te 15. studenog 2021. godine) - predsjednik Antun Ilijaš je tražio da se smanjenje ovlasti socijalnih radnika unese u završnu verziju Akcijskog plana za unaprjeđenje sustava socijalne skrbi, te se, uz predstavnika Studijskog centra socijalnog rada, izjasnio kao suzdržan prilikom glasovanja o prijedlogu Akcijskog plana
· Savjet za socijalnu skrb Zagrebačke županije – za predstavnika Hrvatske komore socijalnih radnika imenovana je Sanja Helfrih
· Savjetodavni odbor za zaštitu i tretman djece i mladih s problemima u ponašanju u programu ISKORAK - ispred Hrvatske komore socijalnih radnika imenovani su Franjo Imbrišić kao član te Anica Katačić kao zamjenica - dana 19. travnja 2021. sudjelovali su na 1. sastanku čiji sadržaj je bio usmjeren na predstavljanje svih članova koji čine navedeno tijelo te njihovu uključenost u problematiku djece i mladih s problemima u ponašanju, provedeno je cjelovito predstavljanje programa te dinamika aktivnosti koje će uslijediti – dana 07. prosinca 2021. godine sudjelovali su na 2. sastanku koji je  bio usmjeren na predstavljanje istraživanja te analizi stanja i potreba ustanova za djecu i mlade s problemima u ponašanju, gdje je prikazana aktualna situacija u svim ustanovama na području Hrvatske - od prostornih uvjeta, kapaciteta radnika, vrste tretmana i suradnje s drugim dionicima - zaključeno je da je proces deinstitucionalizacije, odnosno transformacije, u različitim fazama gdje je potrebno socijalno planiranje i procjena potreba, utvrđene su pozitivne okolnosti na strani kapaciteta radnika i prostora, no zamijećena je zanemarenost stručnog i tretmanskog rada, kritički se osvrnulo na programe rada koji nisu jasno povezani s procjenom potreba, apelirano je na nadležno Ministarstvo kako bi se umanjilo birokratsko opterećenje postupaka smještaja te osuvremenilo praćenje procesa, naglašena je potreba specijalizacije odgojnih ustanova i tretmanskih modela za djecu s teškoćama mentalnog zdravlja gdje je potrebno dati prednost tretmanu u manjim jedinicama, naglašeno je da je potrebno aktivno osnaživanje i participacija svih dionika, djece i svog osoblja uključenog u rad ustanove, uz izradu standarda kvalitete 
· Vezano za proces programiranja novog financijskog razdoblja Europske unije, u okviru Pododbora za fondove u razdoblju 2021.-2027. uspostavljene su radne skupine za izradu programskih dokumenata za financijsko razdoblje Europske unije 2021.-2027. – ispred Hrvatske komore socijalnih radnika za člana radne skupine imenovan je Antun Ilijaš, a za zamjenika člana imenovana je Ana Opačić
· Uredništvo i savjet Ljetopisa socijalnog rada Studijskog centra socijalnog rada – ispred Hrvatske komore socijalnih radnika imenovan je Antun Ilijaš

Radna skupina za izradu strategije poboljšanja kvalitete rada socijalnih radnika 

· svim članovima Hrvatske komore socijalnih radnika dostavljen je poziv da se uključe u Radnu skupinu za izradu strategije poboljšanja kvalitete rada socijalnih radnika – prijavilo se 57 članova iz svih sustava 
· [bookmark: _Hlk75865364]Upravni odbor je donio odluku da su članovi Radne skupinu za izradu strategije poboljšanja kvalitete rada socijalnih radnika: Vanja Branica (sustav obrazovanja), Jasna Grgić Škaurin (gradska uprava), Marijana Ivanešić (pravosuđe), Silvija Kancijan (domovi socijalne skrbi), Lidija Kućinski Fogadić (prijemni ured), Katarina Opačić (odjel za odrasle osobe), Ružica Pandža (obiteljski centar), Renata Sever (odjel za djecu, mlade i obitelj), Dragica Smiljanec (zavod za vještačenje i ministarstvo), Dijana Vuković (ravnatelji) i Goran Zekonja (odjel za novčana davanja) – predsjednicom Radne skupine imenovana je Renata Sever - navedeni članovi su voditelji malih grupa koje se sastoje od svih prijavljenih kandidata ovisno o sustavu gdje su zaposleni 
· na prvom sastanku 25. lipnja 2021. godine Goran Zekonja je prezentirao presjek dostavljenih prijedloga članova Radne skupine i definirao probleme koje su članovi prepoznali (radno okruženje, međuresorna suradnja, nedostatak stručne podrške, supervizije i kontinuirane edukacije, problemi normativa, nerazvijeni sustav nagrađivanja i napredovanja stručnih radnika, nedovoljno mjesta u ustanovama za djecu, nepostojanje razvijenih alata rada socijalnih radnika, preveliki opseg administriranja itd.) - na drugom sastanku održanom 12. listopada 2021. godine dogovoreno je da Radna skupina unutar malih grupa sastavi primjedbe i prijedloge na Prijedlog Zakona o socijalnoj skrbi, Prijedlog Zakona o udomiteljstvu te Prijedlog izmjena i dopuna Zakona o djelatnosti socijalnog rada - treći sastanak održao se 13. i 14. studenog 2021. godine u Daruvarskim toplicama, svrha susreta bila je definiranje ciljeva Radne skupine, identifikacija problemskih područja koji utječu na kvalitetu rada socijalnih radnika, definiranje prioritetnih područja po podskupinama, izrada operativnih ciljeva – definirani prioriteti rada su promocija i zaštita struke, standardi i normativi, edukacije, supervizije, međuresorna suranja
Dopisi
· Ministarstvu rada, mirovinskog sustava, obitelj i socijalne politike dostavljen je dopis o utvrđenim manjkavostima obrade rezultata „Liste općih rizika o dobrobiti djeteta“ u socskrb aplikaciji temeljem prikupljenih informacija od strane prakse centara za socijalnu skrb i obradom istih, uz prijedloge poboljšanja - opravdana je bojazan da postavljani način obrade rezultata može štetiti kvaliteti stručne procjeni socijalnih radnika
· zamolba Ministarstvu pravosuđa i uprave da u svojim postupanjima primjenjuje odredbe važećeg Kaznenog zakona, a temeljem kojih je stručnim radnicima u sustavu socijalne skrbi dodijeljen status službene osobe, da u presudama, rješenjima i svim drugim dokumentima koje donose u području svoje nadležnosti navode isključivo adresu poslodavca stručnih radnika iz sustava socijalne skrbi, a radi zaštite njihove sigurnosti
· Uredu pučke pravobraniteljice dostavljen je dopis prijave na osnovanu sumnju diskriminacije nad socijalnim radnicima od 01. ožujka 2013. godine kada je stupila na snagu Uredba o nazivima radnih mjesta i koeficijentima složenosti poslova u javnim službama kojom su socijalni radnici iz područja srodnih struka koje sudjeluju u procesu dijagnostike i liječenja izostavljeni i stavljeni pod nezdravstvene djelatnike s nižim koeficijentom složenosti poslova
· od Ministarstva zdravstva zatražena je uputa o postupanju u slučaju potrebe pružanja zdravstvene zaštite punoljetnim tražiteljima međunarodne zaštite i osobama koje nezakonito borave u Republici Hrvatskoj, a nakon završetka pružanja hitne medicinske pomoći
· Ministarstvu zdravstva poslana je zamolba za odobrenjem korištenja prava na plaćeni dopust i putni trošak, a u svrhu trajnog stručnog usavršavanja socijalnih radnika u zdravstvu

Akcijski plan unapređenja sustava socijalne skrbi 

· u Ministarstvu rada, mirovinskog sustava, obitelji i socijalne politike dana 22. ožujka 2021. godine održan je sastanak ministra Josipa Aladrovića s predsjednicom Hrvatske udruge socijalnih radnika Šteficom Karačić i predsjednikom Hrvatske komore socijalnih radnika Antunom Ilijašem - uz ministra Aladrovića sastanku su nazočile državna tajnica Marija Pletikosa, te Ravnateljica Uprave za obitelj i socijalnu politiku Marija Barilić - sastanak je održan na inicijativu strukovnih organizacija s ciljem upoznavanja resornog ministra s ulogom, najvažnijim aktivnostima i izazovima Hrvatske udruge socijalnih radnika i Hrvatske komore socijalnih radnika u procesima razvoja profesije i unapređenja sustava socijalne skrbi i drugih područja djelatnosti socijalnog rada - tijekom razgovora ministru su prezentirana dosadašnja iskustva suradnje profesionalne zajednice s resornim ministarstvom s posebnim naglaskom na nedovoljno uvažavanje stavova, mišljenja i prijedloga stručne prakse u procesima zakonodavnih promjena koje bi trebale unaprijediti socijalnu zaštitu i kvalitetu života najosjetljivijih socijalnih skupina u našoj zemlji, te povećati dostupnost i bolju ciljanost socijalnih usluga - ministar je upoznat s odlukom o podnošenju ustavne tužbe zbog povrede temeljnih prava stručnih radnika centara za socijalnu skrb koji su bez prethodnog pristanka dužni obavljati poslove neposrednog skrbništva, u tom kontekstu predložena je žurna izmjena odredbi Obiteljskog zakona koje reguliraju ovo područje - zatražena je daljnja zaštita digniteta i sigurnosti stručnjaka, rasterećenje javnih ovlasti zaposlenika centara za socijalnu skrb, a u skladu s obećanjima Andreja Plenkovića, predsjednika Vlade Republike Hrvatske, nakon ubojstva naših kolega u Centru za socijalnu skrb Đakovo i drugih povreda prava socijalnih radnika tijekom obavljanja svakodnevne prakse 
· upućen je apel ministru Aladroviću za snažnije javno promicanje i afirmaciju djelatnosti socijalne skrbi i zalaganje za ovaj sustav na najvišim razinama vlasti kroz osiguranje potrebnih resursa i prezentiranje dobre prakse 
· 18. svibnja 2021. godine održan je sastanak predsjednice Hrvatske udruge socijalnih radnika Štefice Karačić i predsjednika Hrvatske komore socijalnih radnika Antuna Ilijaša s ministrom rada, mirovinskog sustava, obitelji i socijalne politike, Josipom Aladrovićem i njegovim suradnicama - ministar je ponovno upoznat s problematikom u sustavu socijalne skrbi te prevelikim obimom javnih ovlasti koje su u nadležnosti centara za socijalnu skrb - ponovno je predloženo smanjenje javnih ovlasti (doplatak za pomoć i njegu, naknada do zaposlenja, osobna invalidnina, status roditelja njegovatelja…)
· upućena je zamolba Predsjedniku Vlade Andreju Plenkoviću da primi na razgovor članove Radne skupine za izradu Nacrta prijedloga Zakona o socijalnoj skrbi, predstavnike Studija za socijalni rad u Zagrebu, prof. dr.sc. Zorana Šućura, prof. dr.sc. Olju Družić Ljubotina, Šteficu Karačić, predstavnicu Hrvatske udruge socijalnih radnika i mr.sc. Antuna Ilijaša, predsjednika Hrvatske komore socijalnih radnika - povod za održavanje sastanka je vezan uz donošenje Akcijskog plana unapređenja sustava socijalne skrbi, izradu novog Zakona o socijalnoj skrbi te aktualno stanje u ovoj djelatnosti –izraženo nezadovoljstvo stručnih i drugih radnika u ovoj djelatnosti, odnosno članova Radne skupine za donošenje novog Zakona o socijalnoj skrbi bez uvažavanja prijedloga korisnika i stručnjaka - navedenim dokumentima planira se još veća centralizacija sustava što je suprotno europskim strateškim dokumentima, ali i stavovima naše stručne prakse koja se godinama zalaže za poboljšanje kvalitete socijalnih usluga, veću dostupnost prava i mogućnost pravovremene i kvalitetne zaštite najranjivijih građana naše zemlje - o ključnim problemima djelatnosti socijalnog rada i socijalne skrbi nekoliko puta je razgovarano s ministrom Aladrovićem i njegovim suradnicama na sastancima koji su održani u ožujku, travnju i svibnju ove godine - tada je dogovorena daljnja suradnja uz obećanje ministra da će razmotriti prijedloge stručne prakse - međutim, na sastanku Radne skupine za donošenje Zakona o socijalnoj skrbi održanom dana 01.06.2021. godine prezentiran je dokument kojim su odbijeni ključni prijedlozi strukovnih organizacija socijalnih radnika, ali i predstavnika Studija socijalnog rada i različitih organizacija civilnog društva koje promiču prava osoba s invaliditetom - zamolba za osobnim uključivanjem i doprinosom da promjene koje je potrebno unijeti u sustav socijalne skrbi budu uspješne, dobro ciljane, dugoročno održive i u interesu najranjivijih građana naše zemlje prema kojima imamo profesionalnu i građansku odgovornost
· prijedlozi zaprimljeni od strane članova Hrvatske komore socijalnih radnika, tijela, sekcija te radnih skupina su objedinjeni, izrađen je završni dokument Primjedbi i prijedloga na Akcijski plan unapređenja sustava socijalne skrbi te je isti dostavljen Ministarstvu rada, mirovinskog sustava, obitelj i socijalne politike
· 01. srpnja 2021. godine održan je skup „Socijalna skrb na uzburkanom moru reformi“ u organizaciji Hrvatske udruge socijalnih radnika i Hrvatske komore socijalnih radnika, na temu nacrta Akcijskog plana za unapređenje sustava socijalne skrbi 
· iz Radne skupine za izradu Zakona o socijalnoj skrbi istupilo je pet članova, među kojima i predstavnik Hrvatske komore socijalnih radnika, iz razloga što niti jedan prijedlog članova Radne skupine nije uvažen te isti ne vide smisao biti članovi Radne skupine
· poslan dopis svim komorama u Republici Hrvatskoj za podrškom za sprečavanjem ograničavanja samostalnosti i neovisnosti komora te gubitka autonomije komora u nadležnosti Ministarstva rada, mirovinskog sustava, obitelj i socijalne politike - osnivanje Komora u Republici Hrvatskoj temelji se na članku 43. Ustava Republike Hrvatske kojim se jamči pravo na slobodno udruživanje radi zaštite njihovih probitaka ili zauzimanja za socijalna, gospodarska, politička, nacionalna, kulturna ili druga uvjerenja i ciljeve; a radi čega svatko može slobodno osnivati sindikate i druge udruge, uključivati se u njih ili iz njih istupati u skladu sa zakonom - regulacija profesija u Republici Hrvatskoj uređena je na način da se posebnim propisima određuje nadležnost strukovnih organizacija, odnosno profesionalna udruženja osnivaju se u obliku komora kojima su dodijeljene javne ovlasti - u Zakonima Komora navodi se da su Komore samostalne i neovisne strukovne organizacije u Republici Hrvatskoj koje se brinu za razvoj, stručnost, etičnost, zakonitost i ugled u djelatnosti na teritoriju Republike Hrvatske - iste definicije Komora, sadržane su i u Statutima Komora – donošenje novih zakona usmjereno je isključivo na ograničavanje samostalnosti i neovisnosti naših komora čime se one izravno stavljaju u neravnopravan položaj u odnosu na ostale komore koje djeluju u Republici Hrvatskoj, gube svoju samostalnost i neovisnost i dovode se u poziciju stalne pravne nesigurnosti, a što posljedično može imati utjecaj na rad svih komora - zamolba za podrškom u nastojanju da očuvamo samostalnost u funkcioniranju i naše pravo na strukovno organiziranje radi zaštite struka, ugleda, interesa i prava naših članova te radi zaštite korisnika naših usluga - zaprimljene podrške Hrvatske obrtničke komore, Hrvatske komore arhitekata, Hrvatske komore inženjera elektrotehnike, Hrvatske komore inženjera strojarstva, Hrvatske komore inženjera građevinarstva
· priopćenje za medije - Hrvatska komora socijalnih radnika održala je press konferenciju na kojoj je predstavila inicijativu: „STOP gaženju socijalnih radnika!“ - Tražimo da ministar Aladrović žurno razmotri sve pristigle komentare, prijedloge, primjedbe i preporuke vezane uz nove zakone i pozove sve zainteresirane strane te u suradnji s njima izradi zakon o socijalnoj skrbi i druge propise koji će odgovoriti na potrebe vremena i prostora u kojem živimo i osigurati dobru, kontinuiranu reformu sustava socijalne skrbi u RH 
· [bookmark: _Hlk86935735]Na e-savjetovanju o sedam zakona iz područja socijalne skrbi, koje je završeno 04.11.2021. godine, pristiglo je čak preko 2400 primjedbi i prijedloga stručne javnosti koja traže zaustavljanje najavljenih izmjena i pokretanje prave reforme u dogovoru sa strukom - Osim argumenata o protuustavnim i protuzakonitim prijedlozima pojedinih odredbi predloženog zakona, sudionici javnog savjetovanja najviše se zalažu za odustajanje od gašenja Komora (socijalnih radnika, psihologa, socijalnih pedagoga i edukacijskih rehabilitatora) koje su glas struke - Predlažu odustajanje od centralizacije sustava kroz gašenje centara za socijalnu skrb te se protive osnivanju  Zavoda za socijalni rad i jedinstvenog Obiteljskog centra - Struka se jednako tako protivi i predloženom načinu zaštite starih i nemoćnih osoba – gašenju obiteljskih domova bez adekvatne alternative i traži hitno rasterećenje od administrativnih poslova jer im to otežava stručni rad - Također se ne slažemo s osnivanjem Povjerenstva za pritužbe građana
Obilježavanje godišnjice smrti Blaženke Poplašen i Ivana Pavića 
· 09. srpnja 2021. godine - godišnjica smrti Blaženke Poplašen i Ivana Pavića ubijenih u Centru za socijalnu skrb Đakovo - održala se minuta šutnje - navedenog datuma Hrvatska komora socijalnih radnika je na Ustavni sud predala prijedlog za pokretanje postupka za ocjenu suglasnosti s Ustavom članka 247. stavka 6. i 7. Obiteljskog zakona, prema kojem socijalni radnici zaposleni u centrima za socijalnu skrb bivaju imenovani skrbnicima osobama lišenima poslovne sposobnosti bez njihovog pristanka – održan online sastanak na navedenu temu za sve zainteresirane članove Komore 
Obilježavanje godišnjice smrti Jakova Kudrića – „Svjetlo za Jakova“
· 14. prosinca 2021. godine svi socijalni radnici u Republici Hrvatskoj obilježili su dan sjećanja na Jakova Kutrića koji je prije 21 godinu tragično preminuo na svom radnom mjestu. Tom prigodom, socijalni radnici su na svom radnom mjestu zapalili svijeću u znak sjećanja na preminulog kolegu.
E-savjetovanje
· Ministarstvo rada, mirovinskog sustava, obitelj i socijalne politike objavilo je e-savjetovanje za Zakon o izmjenama i dopunama Zakona o djelatnosti socijalnog rada, Zakon o udomiteljstvu i Zakon o socijalnoj skrbi koje je zatvoreno 04. studenog 2021. godine - primjedbe i prijedlozi zatraženi su od svih članova Hrvatske komore socijalnih radnika te svih tijela, sekcija i radnih skupina Hrvatske komore socijalnih radnika - svi zaprimljeni prijedlozi su objedinjeni i objavljeni na e-savjetovanju ispred članova Hrvatske komore socijalnih radnika

Svjetski dan socijalnog rada

· Svjetski dan socijalnog rada se svake godine obilježava treći utorak u ožujku s ciljem povećanja vidljivosti profesije socijalnog rada i njenog djelovanja sa svrhom unapređenja, razvoja, osnaživanja kako pojedinaca tako i društva u cjelini. Socijalni radnici diljem svijeta udružuju se kako bi uputili zajedničku poruku na globalnoj razini.
· 2021. godine Svjetski dan socijalnog rada obilježavao se 16. ožujka. Zajednička poruka bila je vezana uz koncept Ubuntu koji je ujedno i filozofija, perspektiva socijalnog rada, a govori o međusobnoj povezanosti svih ljudi i njihove okoline. Njime se ističe potreba za globalnom solidarnošću, uz uvažavanje znanja i mudrosti na lokalnim razinama. Ubuntu je snažna poruka o potrebi solidarnosti na svim razinama: unutar zajednica, društava i na globalnoj razini. Poruka je to da su svi ljudi međusobno povezani i da naša budućnost ovisi o prepoznavanju uključenost svih ljudi u zajedničku izgradnju održive, poštene i socijalno pravedne budućnosti.
· Hrvatska komora socijalnih radnika obilježila je Svjetski dan socijalnog rada održavanjem pet webinara kroz tjedan socijalnog rada od 17. do 19. ožujka 2021. godine pod zajedničkim nazivom: SOLIDARNOST I DRUŠTVENI AKTIVIZAM-NAŠA SNAGA ZA DALJE
· 17.03.2021. godine pod vodstvom moderatorice Dijane Vuković održan je središnji webinar SOLIDARNOST I DRUŠTVENI AKTIVIZAM-NAŠA SNAGA ZA DALJE na kojem su pozdravne govore održali mr.sc. Antun Ilijaš, predsjednik Hrvatske komore socijalnih radnika, Štefica Karačić, predsjednica Hrvatske udruge socijalnih radnika i Tatjana Katkić Stanić, ravnateljica Zavoda za socijalni rad pri Ministarstvu rada, mirovinskog sustava, obitelji i socijalne politike. Predavanja su održale doc.dr.sc. Ana Opačić, Studijski centar socijalnog rada („Doprinos socijalnog rada u jačanju otpornosti zajednice i revitalizaciji zajednica pogođenih katastrofama“) i Slobodanka Popović, NHS London-Privatna praksa Beograd („Mentalno zdravlje i psihosocijalna podrška u neizvesnim vremenima“).
· 17.03.2021. godine pod vodstvom moderatorice Monike Franjić Sekcija zaposlenih u zdravstvu održala je webinar pod nazivom: „Pristup zdravstvenoj zaštiti u doba krize“. Predavanja su održale Ana Varela („Povećanje broja pacijenata na Klinici za psihijatriju KBC-a Rijeka uslijed COVID-19 pandemije“), Ivana Sokolov („Otpust i skrb nakon bolničkog liječenja u vrijeme COVID-19 pandemije“), Ivana Mošić Pražetina („Suradnja s obiteljima i drugim institucijama u vrijeme COVID-19 pandemije“) i Snježana Pintarić („Osobno i profesionalno iskustvo socijalnog radnika iz Opće bolnice Sisak uslijed potresa“).
· 18.03.2021. godine pod vodstvom moderatora Dolgoš Livia, a u organizaciji Povjerenstva za odnose s javnošću, održan je webinar pod nazivom: „Socijalni rad iz prve ruke“- Promocija struke u užoj i široj javnosti. Predavanja su održale Renata Sever ("Slika socijalnog rada u javnosti"), Emilija Stručić („Specifičnosti PR za socijalne radnike“) i Lorena Bošnjak ("Socijalni rad iz studentske perspektive - kako mijenjamo pogled na našu struku?").
· [bookmark: _Hlk65694892]18.03.2021. godine pod vodstvom moderatorice Ljilje Jelenčić Sekcija zaposlenih u domovima održala je webinar pod nazivom: „Stare nove potrebe starih u novom normalnom“- Prepoznavanje i zadovoljenje potreba. Predavanja su održale Lana Stijepović („Povjerenje – jesmo li ga zaslužili?“), Marija Šarić i Gorana Karabatić („Kreativnim aktivnostima u prevladavanju osjećaja osamljenosti“), Pavica Stipković („Upletimo se s Ozanom“), Vesna Totić („Kvaliteta života osoba starije životne dobi u doba pandemije COVID-19“) i Dana Jurman Jakus („Aktivni umirovljenici u lokalnoj zajednici i pružanje podrške u domu korisnika“).
· 19.03.2021. godine pod vodstvom moderatorice Katarine Gorše održan je webinar pod nazivom: „Kvaliteta života djece i mladih za vrijeme pandemije“. Predavanja su održali Tomislav Ramljak ("Heroji u doba interneta"), Klaudia Devčić Majerić ("CeZaM Zaprešić: Odgovor na krizu u zajednici") i doc.dr.sc. Lucija Vejmelka ("Dobrobit djece u online okruženju: što smo naučili tijekom pandemije?").
Sudjelovanje na događanjima

· obilježavanje Svjetskog dana socijalnog rada „Ja sam, dakle mi (je) smo“, 16. ožujka 2021. godine u organizaciji Hrvatske udruge socijalnih radnika – sudjelovanje predsjednika Antuna Ilijaša
· dodjela godišnjih nagrada udomiteljima održana od strane Ministarstva rada, mirovinskog sustava, obitelj i socijalne politike 16. lipnja 2021. godine - sudjelovanje zamjenice predsjednika Eme Vukov-Trifunović
· povodom obilježavanja Nacionalnog dana borbe protiv nasilja nad ženama, Ministarstvo rada, mirovinskoga sustava, obitelji i socijalne politike organiziralo je konferenciju „Integrirani pristup zaštiti od nasilja nad ženama i nasilja u obitelji“  22. rujna 2021. godine u Zagrebu – sudjelovanje predsjednika Antuna Ilijaša
· Drugi Hrvatski kongres medicine i prava s međunarodnim sudjelovanjem pod nazivom „Medicina i Pravo, Covid 19-liječenje i posljedice, cijepljenje-posljedice i odgovornost“ 3.-7. studenog 2021. godine u Vodicama u organizaciji Hrvatske udruge za medicinsko pravo i radno pravo – sudjelovanje Andreje Balaž Gilja i Ane Varela
· Svečana sjednica povodom obilježavanja 245. obljetnice i Dana Pravnoga fakulteta Sveučilišta u Zagrebu održana je 04. studenog 2021. godine – sudjelovanje predsjednika Antuna Ilijaša
· okrugli stol Pučke pravobraniteljice pod nazivom „Zakon o socijalnoj skrbi-korak naprijed ili nazad za najranjivije?“ 15. studenog 2021. godine – sudjelovanje članice Upravnog odbora Štefice Karačić – rasprava o Nacrtu prijedloga Zakona o socijalnoj skrbi - iskustva i argumente vezane uz predložena rješenja iznijele su organizacije civilnog društva, predstavnici lokalne i regionalne samouprave te predstavnici struke - cilj je bio konstruktivnim dijalogom pridonijeti izgradnji snažnog, responzivnog i pouzdanog sustava socijalne skrbi, usmjerenog na korisnike, a sve kako bi se osigurala zaštita principa jednakosti i poštivanja ljudskih prava najugroženijih članova našeg društva
Govor mržnje prema socijalnim radnicima
· poslan apel Ministarstvu rada, mirovinskog sustava, obitelji i socijalne politike kojim je izraženo žaljenje vezano uz događaj koji je rezultirao smrću djevojčice u Novoj Gradišci - Svima nam je važno da živimo u društvu koje ima nultu toleranciju na nasilje bilo koje vrste te cijenimo svaku inicijativu i aktivnost koja doprinosi tome cilju, ali linč kojem su izloženi zaposlenici sustava socijalne skrbi tome sigurno neće doprinijeti - Socijalni radnici postupaju i postupat će sukladno važećim zakonima, pravilnicima, kao i Etičkom kodeksu socijalnih radnika - građanske inicijative koje su se sastale s Ministrom imaju za cilj linč i kažnjavanje, navedene „inicijative“ čine osobe koje nisu kvalificirane, stručne i obrazovane za rad u sustavu socijalne skrbi, niti poznaju i razumiju problematiku i rad sustava socijalne skrbi - Smatramo da do korjenitih promjena u sustavu socijalne skrbi neće dovesti niti najave traženja otkaza, oduzimanje licenci za rad i prijetnje zatvorom za nadležne stručnjake koji su radili s obitelji preminule djevojčice - Struka socijalnog rada ima potrebne mehanizme nadzora nad svojim radom, a to su nadležno ministarstvo i strukovna komora socijalnih radnika - Socijalni radnici kontinuirano pozivaju na međuresornu suradnju, smanjenje javnih ovlasti i poštivanje normativa u pogledu broja korisnika, uvažavanje mišljenja i iskustva struke te na strukturalne promjene za koje je odgovorno nadležno ministarstvo - Apeliramo da nadležni ministar kao odgovorna osoba bez odgode pokrene potrebne promjene u sustavu uz konzultaciju i uvažavanje glasa stručnjaka - socijalnih radnika, koji na navedenu problematiku upozoravaju dugi niz godina
· među socijalnim radnicima je spontano pokrenuta inicijativa za podnošenje kaznene prijave protiv Jelene Veljače i Nataše Janjić Medančić – odvjetnički ured Klaudia Čurina iz Zagreba sastavio je kaznenu prijavu državnom odvjetništvu  u kojoj ih tereti za kazneno djelo protiv javnog reda, javnim poticanjem na nasilje i mržnju - kaznenoj prijavi su se masovno priključili socijalni radnici, psiholozi, pravnici, socijalni pedagozi – Hrvatska komora socijalnih radnika podržala je  inicijativu svih stručnih djelatnika centara koji sudjeluju te pozvala na podršku ostale strukovne komore
· dana 15.04.2021. godine fizički su napadnuti stručni djelatnici Centra za socijalnu skrb Split, pravnica, psiholog i socijalni radnik, prilikom obilaska korisnika – Hrvatska komora socijalnih radnika najoštrije je osudila napade na djelatnike sustava socijalne skrbi, nasilje, kako fizičko, tako i govor mržnje, kao i neprimjerene izjave javnih osoba, koje ne pridonose poboljšanju kvalitete rada djelatnika sustava socijalne skrbi – Apel upućen Predsjedniku, Premijeru, Vladi i resornom ministru, kao i nadležnim institucijama, da sukladno svojim ovlastima naprave sve da zaštite radnike i stručne djelatnike u cijeloj Republici Hrvatskoj 
· povodom napada na djelatnike Centra za socijalnu skrb Ivanić Grad, poslan apel javnosti da se suzdrži od napada, prijetnji, govora mržnje i negativnih komentara prema stručnim radnicima i drugim djelatnicima sustava socijalne skrbi – apel i na javne osobe te visokopozicionirane predstavnike resornog Ministarstva da osvijeste kako njihova javno izgovorena riječ, a posebice prozivanje djelatnika sustava socijalne skrbi nekompetentnima, krivcima i odgovornima za sve loše u sustavu, ima dodatno negativan učinak na sigurnost djelatnika sustava socijalne skrbi – osuđujemo svaki oblik nasilja te pozivamo sve nadležne institucije da zaštite djelatnike sustava socijalne skrbi, a posebice socijalne radnike koji su najizloženiji napadima
· Hrvatska komora socijalnih radnika podnijela je desetak prijava policiji zbog govora mržnje
Ostvarene pogodnosti za članove
· Uniqa osiguranje - dopunsko i dodatno zdravstveno osiguranje 
· Arag osiguranje -  polica osiguranja pravne zaštite 
· popusti na razne vrste osiguranja (auto osiguranje, osiguranje nekretnine…) 
· pravo na jedan besplatan pravni savjet godišnje 
· pogodnosti Privredne banke Zagreb
· pogodnosti Addiko banke
· pogodnosti za estetski centar i stomatološke usluge 
· pogodnosti u Clean Express-u, HNK Rijeka, HNK Osijek, KD Vatroslava Lisinskog, INA-i, Tifon-u
- po polici Arag osiguranja za članove Komore 2021. godine imali bilo je stotinjak pravnih savjetovanja, 6 pokrenutih predmeta u pokriću (2 kaznena postupka, 4 postupka na području opće odštetno pravne zaštite) - postupci su u tijeku te njihov konačan ishod za sada nije poznat
- polica profesionalne odgovornosti koju članovi Komore imaju mogućnost sami uplaćivati, uplatilo je tridesetak članova - za tu policu nemamo informacija o pristiglim štetama
- što se ostalih pogodnosti tiče, upiti se zaprimaju na tjednoj bazi i posrednik u osiguranju pomaže i asistira oko različitih sklapanja polica i ostvarivanja prava po policama
IZVJEŠĆE O RADU NADZORNOG ODBORA

· održane 2 sjednice
· izvršen je uvid u propisanu dokumentaciju i službene dokumente, u stanje na računu, knjigu blagajne
· uvidom u propisanu dokumentaciju i službene dokumente utvrđeno je da su isti propisno sortirani i da se adekvatno čuvaju
· izvršen je pregled službenih putovanja i ugovora o djelu te je utvrđeno da su isti propisno sortirani i da se adekvatno čuvaju 
· Nadzorni odbor je konstatirao da Hrvatska komora socijalnih radnika posluje u skladu sa zakonom, Statutom i drugim propisima
IZVJEŠĆE O RADU ETIČKOG POVJERENSTVA

· održano 11 sjednica
· članovi Etičkog povjerenstva nalazili su se sukladno potrebi, najčešće radi razmatranja upita i/ili pritužbi vezanih uz povrede odredbi Etičkog kodeksa
· ovo povjerenstvo podržava aktivnosti HKSR u promociji i zaštiti digniteta profesije, koordinira svoj rad sa ostalim tijelima Komore kroz zajedničke sastanke, o svom radu sastavlja zapisnike i podnosi izvješća, planira rad i kontinuirano prati provođenje pravila etike u djelatnosti socijalnog rada
IZVJEŠĆE O RADU DISCIPLINSKOG SUDA 1. STUPNJA
[bookmark: _Hlk67315837]- održane 34 sjednice 
- provedeno 28 disciplinskih postupaka
- izrađen novi Pravilnik o pravima i disciplinskoj odgovornosti članova Hrvatske komore socijalnih radnika, kao i obrazac prijave povrede za utvrđivanje disciplinske odgovornosti
- broj teških i lakih povreda dužnosti socijalnog radnika po povredama:
· opomena - 1
- broj izrečenih pojedinih disciplinskih mjera:
· opomena - 1
· oslobođenih - 11
· odbačenih prijava – 5
   
IZVJEŠĆE O RADU DISCIPLINSKOG SUDA 2. STUPNJA

- u 2021. godini Disciplinski sud 2. stupnja nije održao niti jednu sjednicu jer nije bilo žalbi na rješenja Disciplinskog suda 1. stupnja
IZVJEŠĆE O RADU POVJERENSTVA ZA STRUČNA PITANJA I TRAJNO USVRŠAVANJE

- održano 18 sjednica 
- zaprimljen ukupno 751 zahtjev za bodovanje stručnog usavršavanja
- na svim sjednicama rješavani su spisi i dodjeljivani bodovi za stručna usavršavanja koja su prijavljena od strane organizatora i individualno od samih članova
- zahtjevi za smanjenjem broja bodova se redovito rješavaju 
- Povjerenstvo je raspravljalo o prijedlogu novog Pravilnika o stručnom usavršavanju kao i Pravilniku o sadržaju i načinu provođenja ispita stručnih znanja i kompetencija
IZVJEŠĆE O RADU POVJERENSTVA ZA STRUČNI NADZOR
- održano je 10 sastanaka 
- sjednice su bile tematske, a fokus je bio na unaprjeđenju kvalitete 
- rađeno je na izmjenama Pravilnika o stručnom nadzoru i pripremi dokumentacije za rad Povjerenstva
- Povjerenstvo je zatražilo od Upravnog odbora da Listu stručnjaka za provođenje nadzora produlji i za 2021. godinu
- u listopadu je upućen javni poziv članstvu za kandidaturu za Listu stručnjaka za provođenje stručnog nadzora za razdoblje od 01.01.2022. do 31.12.2025. godine 
- u 2021. godini obavljen je jedan izvanredni stručni nadzori nad radom ovlaštenih socijalnih radnika pokrenut po zahtjevu Ministarstva rada, mirovinskog sustava, obitelji i socijalne politike - u provedenom stručnom nadzoru kod ovlaštene socijalne radnice nisu utvrđeni stručni propusti u obavljanju dužnosti socijalnog rada
- tijekom 2021. godine Povjerenstvo za stručni nadzor nije izreklo niti jednu  mjeru za povredu dužnosti socijalnog rada niti mjeru dodatnog stručnog usavršavanja.
- po službenoj dužnosti nije pokrenut niti jedan stručni nadzor nad radom ovlaštenih socijalnih radnika 

IZVJEŠĆE O RADU POVJERENSTVA ZA USPOREDBU STRUČNIH KVALIFIKACIJA I PROVJERU KOMPETENTNOSTI

- održane 2 sjednice
- broj zaprimljenih zahtjeva za priznavanje inozemne stručne kvalifikacije za obavljanje regulirane profesije – socijalni radnik u 2021. godini: 
· ukupno zaprimljenih zahtjeva - 21 
· riješenih – 4 (od čega 2 odbijena i 2 obustavljena)
- održana ukupno dva sastanka u resornom Ministarstvu - prvi sastanak održan je s ravnateljicom Zavoda za socijalni rad mr.sc. Tatjanom Katkić Stanić i djelatnicama Zavoda te je postignut dogovor oko dosljednosti u primjeni i tumačenju zakonskog okvira u pitanjima kojima se bavi Povjerenstvo 
- 25.05.2021. godine, Komora je uputila dopis sa zamolbom za sastanak s resornim ministrom, gdinom. Josipom Aladrovićem uz dostavljeni hodogram prethodnog postupanja 
- 08.06.2021. godine održan je sastanak s resornim ministrom, gdinom. Josipom Aladrovićem na kojem su ispred Komore bili prisutni Antun Ilijaš, Martina Podobnik i Ana Opačić - osim ministra, na sastanku su sudjelovali i državna tajnica, gđa. Marija Pletikosa, ravnateljica Zavoda za socijalni rad mr.sc. Tatjana Katkić Stanić te ravnateljica Uprave za obitelj i socijalnu politiku, gđa. Marija Barilić - sastanak nije rezultirao dogovorom te su najavljene daljnje izmjene Zakona o djelatnosti socijalnog rada i Zakona o socijalnoj skrbi te su razmijenjena stajališta između predstavnika Komore i predstavnika Ministarstva na čelu s Ministrom koja su u tom trenutku bila suprotna 



IZVJEŠĆE O RADU POVJERENSTVA ZA ODNOSE S JAVNOŠĆU
- sastanci su održavani video linkom i grupnim pozivima radi dogovora o strategiji komuniciranja s medijima, sastavljanje pisanih objava za medije, sudjelovanje u televizijskim i radio emisijama, priprema izjava za predsjednika Komore i članova Upravnog odbora, praćenje objava, komunikacija s članovima Komore
Rtl.hr – Šef Komore socijalnih radnika objasnio slučaj male Nikoll: Socijalna radnica bi opet postupila isto. Nismo mogli više držati dijete kod udomitelja
Hr.n1info.com – Antun Ilijaš: Socijalni radnici žive kao da im je netko stavio metu na leđa
Vijesti.hrt.hr – Ilijaš za Dnevnik HTV-a: Nije bilo elemenata za oduzimanje djece
Jutarnji.hr – Ilijaš o slučaju preminule dvoipolgodišnjakinje: Nije bilo elemenata za oduzimanje djece
Jutarnji.hr – Komora o slučaju djevojčice Nikoll: Nisu utvrđene pogreške socijalne radnice, postupala je stručno i odgovorno
Slobodnadalmacija.hr – Šef Komore socijalnih radnika otkrio da bi socijalna radnica u slučaju malene Nikoll opet morala postupiti isto: „Nije bilo propusta“
Tportal.hr: Šef Komore socijalnih radnika o slučaju djevojčice Nikoll: Nije greška. Mi nismo više mogli držati dijete u drugoj obitelji nego u pravoj
Dnevnik.hr – Predsjednik Komore socijalnih radnika o rezultatima nadzora u Novoj Gradiški: "Danas smo primili izvješća kolegica. Zašto dugo traje? Ne bih to rekao, traje iz objektivnih okolnosti"
Indeks.hr – Šef Komore socijalnih radnika: Dobili smo izvješće o nadzoru u slučaju male Nikoll
Telegram.hr – U Komoru stigli rezultati nadzora socijalnih radnika u Novoj Gradiški
Dnevno.hr – Završen nadzor Centra Nova Gradiška; Predsjednik Komore socijalnih radnika otkrio kada će biti na stolu ministra
Narod.hr – Danas prosvjed socijalnih radnika – Ilijaš: Ministar bi trebao uvažavati ono što mi kažemo

Prije slučaja mldb. NIkol, Povjerenstvo je sastavljalo objave vezane uz slučaj CZSS Grubišno polje (slučaj u kojem su se roditelji obratili medijima jer im socijalna služba želi uzeti djecu zbog toga što im je kuća stradala u potresu).

Antun Ilijaš u ime Komore podnio ustavnu tužbu: 
Tportal.hr - Komora socijalnih radnika najavila ustavnu tužbu, evo i zašto
Hr.n1info.com - Komora socijalnih radnika najavila ustavnu tužbu
Jutarnji.hr - Hrvatska komora socijalnih radnika pokreće ustavnu tužbu: Premijer nije ispunio obećanje i riješio jedno goruće pitanje
Vijesti.hrt.hr - Komora socijalnih radnika traži ocjenu ustavnosti Obiteljskog zakona
Slobodnadalmacija.hr - Hrvatska komora socijalnih radnika traži ocjenu ustavnosti Obiteljskog zakona
Indeks.hr - Komora socijalnih radnika najavila ustavnu tužbu
Tportal.hr - Komora socijalnih radnika pokrenula ocjenu ustavnosti Obiteljskog zakona na drugu godišnjicu tragedije u Đakovu
Hr.n1info.com - Komora socijalnih radnika traži ocjenu ustavnosti Obiteljskog zakona

Povodom tjedna socijalnog rada u ožujku 2021. godine organiziran je webinar „Socijalni rad iz prve ruke“ u trajanju od 2 sata na kojem se razgovaralo o medijskoj prezentaciji socijalnih radnika. 
Proaktivne objave:
-     Zagovaranje prava bolesnika od cistične fibroze (dobili smo zahvalnicu od Udruge oboljelih od cistične fibroze)
-      Mojportal.hr – Hrvatska komora socijalnih radnika: Pomozite oboljelima od cistične fibroze jer život nema cijenu
-      Mojportal.hr – Hrvatska komora socijalnih radnika: Dok u HZZO-u razmišljaju hoće li pomoći oboljelima od cistične fibroze, jedan mladić je umro
-      Objava vezana uz Dan borbe protiv alkoholizma
https://www.index.hr/vijesti/clanak/svjetski-je-dan-borbe-protiv-alkoholizma-u-hrvatskoj-se-lijece-deseci-tisuca-ljudi/2265455.aspx 
-      Objava zagovaranja dostojanstva starijih i nemoćnih o zakonskih nelogičnostima prava na doplatak za pomoć i njegu ( www.hksr.hr ) 

Sve objave vidljive su na službenim stranicama www.hksr.hr kao i u Facebook grupi Komore https://www.facebook.com/groups/343343799117821. Članovi komore putem e-maila također su bili obavještavani o svim medijskim objavama u kojemu je sudjelovalo ovo Povjerenstvo. 

IZVJEŠĆE O RADU STRUČNIH SEKCIJA
Izvješće o radu Sekcije zaposlenih u zdravstvu 
- održana 3 sastanka 
- sudjelovanje na sastancima Tijela Hrvatske komore socijalnih radnika
- upućen dopis Ministarstvu zdravstva vezano uz uputu o zdravstvenoj zaštiti tražitelja međunarodne zaštite i osoba koje nezakonito borave u Republici Hrvatskoj
- upućena je požurnica Ministarstvu zdravstva vezano uz pitanje stručnog usavršavanja socijalnih radnika u zdravstvu
- upućen službeni e-mail Ministarstvu rada, mirovinskog sustava, obitelj i socijalne politike po pitanju smještaja stranaca
- upućena anketa svim članovima Sekcije, radi prikupljanja informacija o poslovima socijalnih radnika u zdravstvu 
- održan Okrugli stol „Socijalni rad u kriznim situacijama“, 25.02.2021. godine putem ZOOM platforme
- održan stručni skup „Socijalni rad u zdravstvu tijekom Covid-19 pandemije“, 22.10.2021. putem ZOOM platforme

Izvješće o radu Sekcije zaposlenih u domovima socijalne skrbi 
[bookmark: _Hlk99291137]- održane 2 sjednice
- dogovoren je plan i sadržaj edukacije te provedena diskusija o problematici rada u domovima socijalne skrbi
- održan stručni skup „Stare nove potrebe starih u novom normalnom-Prepoznavanje i zadovoljenje potreba“, 18.03.2021. putem ZOOM platforme

Izvješće o radu Sekcije zaposlenih u zdravstvu 
- održana 1 sjednica
- Marija Dugac, zaposlena u Udruzi „Srce“ Sveti Ivan Zelina, održala je dana 29. siječnja 2021. godine predavanje„ Centri za socijalnu skrb i udruge – suradnja – cilj, sredstvo, ali i dugotrajan proces“, u trajanju od 45 minuta, kojim je prikazala primjer dobre prakse suradnje neprofitne organizacije i centra za socijalnu skrb u lokalnoj zajednici. Reakcije na predavanje su bile pozitivne te je predloženo da zaposleni u udrugama i zaposleni u centrima za socijalnu skrb zajednički organiziraju veći webinar na temu primjera dobre prakse međusobne suradnje u lokalnim zajednicama uz prijedloge unapređenja suradnje (kako doći do korisnika, udruge kao nadopuna usluga koje sustav ne pruža, inicijative).
PRIJEDLOZI ZA UNAPREĐENJE RADA OVLAŠTENIH SOCIJALNIH RADNIKA U REPUBLICI HRVATSKOJ
- kontinuirano obavještavanje ovlaštenih socijalnih radnika o radu Hrvatske komore socijalnih radnika elektronskim putem, putem službene web stranice, Facebook i Twitter profila, izradom promotivnih materijala, Newslettera – kontinuirano medijsko krizno i proaktivno komuniciranje
- ugovaranje pravnog savjetovanja i osiguranja ovlaštenih socijalnih radnika, osiguranje od profesionalne odgovornosti
- definiranje aktualnog statusa struke u resorima socijalne skrbi, zdravstva, pravosuđa te odgoja i obrazovanja – uključivanje u javne rasprave i radne skupine vezano uz nove propise
- kontinuirana organizacija stručnih skupova, edukacija, socijalnih akcija
- zaštita digniteta profesije socijalnog rada i utjecaja na nositelje politika u cilju razvoja profesije
- unapređenje suradnje s nositeljima politike
- praćenje i suradnja s medijima kroz objave, demantije i gostovanja
- sudjelovanje u međunarodnim aktivnostima, praćenje i prilagodba standardima Europske unije u području socijalnog rada


U Zagrebu, 28. ožujka 2022. godine

Izvješće izradila: Ines Furda, dipl. socijalna radnica


Predsjednik Hrvatske komore socijalnih radnika
mr.sc. Antun Ilijaš, diplomirani socijalni radnik

											
